ayrshirefe
Store norske leksikon,Teknologi og industri,Landbruk,Husdyr,Storfe
Ayrshirefe er en britisk storferase som er rødbotet, hornet og en fremragende melkerase. Den stammer fra det tidligere grevskapet Ayrshire i Skottland, og er resultatet av krysning mellom innenlandsk skotsk fe og importert nederlandsk fe.
Rasen ble anerkjent i 1814 av Highland Agricultural Society. Den har stor utbredelse i en rekke land utenfor hjemlandet, og har spilt en stor rolle også i norsk storfeavl. Norsk rødt fe (NRF) ble grunnlagt på hornet slettefe på Hedmarken, en type vesentlig influert av ayrshirefe som ble importert til Norge allerede på 1800-tallet. De tidligere rasene trønderfe og målselvfe er også resultater av krysninger med ayrshirefe.I Norden er det særlig Finland som har mye ayrshirefe (finsk ayrshire). Finsk ayrshire ble fra 1950-tallet krysset inn i NRF, og fortsatt hentes det genetisk materiale fra finsk ayrshire inn i NRF-rasen. Les mer i Store norske leksikon storfe